CELEX: 32017R1971
Language: el
Date: 2017-10-26 00:00:00
Title: Εκτελεστικός κανονισμός (ΕΕ) 2017/1971 της Επιτροπής, της 26ης Οκτωβρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

31.10.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 281/11
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1971 ΤΗΣ ΕΠΙΤΡΟΠΉΣ
      της 26ης Οκτωβρίου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:
      
                  (1)
               
               
                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
               
            
                  (2)
               
               
                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
               
            
                  (3)
               
               
                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2) για τους λόγους που αναφέρονται στη στήλη (3) του εν λόγω πίνακα.
               
            
                  (4)
               
               
                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
               
            
                  (5)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013 κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 26 Οκτωβρίου 2017.
         
            
               Για την Επιτροπή,
            
            
               εξ ονόματος του Προέδρου,
            
            Stephen QUEST
            
               Γενικός Διευθυντής
            
            
               Γενική Διεύθυνση Φορολογίας και Τελωνειακής Ένωσης
            
         
      
      
         (1)  ΕΕ L 269 της 10.10.2013, σ. 1.
      
         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
         ΠΑΡΑΡΤΗΜΑ
         
                     Περιγραφή των εμπορευμάτων
                  
                  
                     Κατάταξη (κωδικός ΣΟ)
                  
                  
                     Αιτιολογία
                  
               
                     (1)
                  
                  
                     (2)
                  
                  
                     (3)
                  
               
                     Ηλεκτρονική συσκευή (καλούμενη «μονάδα στερεάς κατάστασης (SSD)»), με διαστάσεις περίπου 100 × 70 × 7 mm, παράγοντα μορφής (αντιστοιχία μεγέθους) 2,5 ιντσών και χωρητικότητα αποθήκευσης 128 GB.
                     Πρόκειται για ηλεκτρονική διάταξη αποθήκευσης βασισμένη σε ημιαγωγό, δομημένη σε αρχιτεκτονική στερεάς κατάστασης, με μνήμη flash για μη πτητική αποθήκευση και με δυναμική μνήμη τυχαίας προσπέλασης (Dynamic Random Access Memory — DRAM).
                     Διαθέτει διεπαφή SATA (Serial Advanced Technology Attachment) που επιτρέπει ενσωμάτωση σε αυτόματη μηχανή επεξεργασίας πληροφοριών και χρησιμοποιείται ως εσωτερική διάταξη αποθήκευσης δεδομένων.
                     (Βλέπε εικόνα) (*1)
                     
                  
                  
                     8471 70 98 
                  
                  
                     Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 5 στοιχείο Γ) του κεφαλαίου 84, καθώς και από το κείμενο των κωδικών ΣΟ 8471 , 8471 70  και 8471 70 98 .
                     Τα αντικειμενικά χαρακτηριστικά του, όπως η διεπαφή SATA, οι διαστάσεις και ο παράγοντας μορφής (αντιστοιχία μεγέθους) είναι χαρακτηριστικά διάταξης του τύπου που χρησιμοποιείται κυρίως σε αυτόματες μηχανές επεξεργασίας πληροφοριών, μπορεί να συνδεθεί κατευθείαν με την κεντρική μονάδα επεξεργασίας και μπορεί να δέχεται ή να παρέχει δεδομένα σε μορφή που μπορεί να χρησιμοποιηθεί από το σύστημα. Ως εκ τούτου, αποκλείεται η κατάταξη στην κλάση 8523  ως διάταξη στερεάς κατάστασης μη πτητικής αποθήκευσης με ημιαγωγό.
                     Κατά συνέπεια, η διάταξη πρέπει να καταταχθεί στον κωδικό ΣΟ 8471 70 98 , ως άλλη μονάδα μνήμης για αυτόματες μηχανές επεξεργασίας πληροφοριών.
                  
               
            
         
            (*1)  Η εικόνα έχει αποκλειστικά ενημερωτικό σκοπό.